# Evaluering av Nominasjonsweb-løsningen for opptaket høsten 2013Universitetet i Oslo 09.09.2013

Litt statistikk:

* Det ble nominert 847 studenter
* Studentene fordelte seg på 397 avtaler fra 281 institusjoner fra totalt 41 land
* 795 av de nominerte fullførte søknaden via Søknadsweb
* 286 studenter fikk dokumenter lastet opp av sin institusjon
* 501 studenter lastet opp dokumenter selv
* De resterende 60 har vi mottatt dokumenter på via mail/papir som er lastet opp til FS

Utrullingen av Nominasjonsweb for hele UiO gikk i det store og hele veldig bra. Tilbakemeldingene fra fakultetene har vært overveiende positive. Internasjonal koordinator ved SV-fakultetet skriver blandt annet " Alle jeg har snakket med på SV synes at nominasjons- og søknadsweb har vært en suksess!". Studieavdelingen hadde ansvaret for å bistå partnere og studenter i nominerings- og søknadsprosessen. I perioden januar til mai, løste vi 1370 saker i RT - mange av disse etter omfattende runder med korrespondanse. I perioder satt to ansatte på heltid og svarte på henvendelser. Disse henvendelsene kom ofte fra partnere som hadde problemer med å logge seg inn eller som hadde andre problemer (feil nettleser o.a) eller fra studenter som hadde slettet søknaden sin, rotet seg inn i New Application o.l. Vi håper at nå når mye av dette er/blir rettet, vil mengden henvendelser gå betraktelig ned.

Fakultetene var som nevnt svært fornøyd med hele prosessen. Ett unntak som må nevnes er at det mangler et godt system for registrering av studentens emneønsker. Det, sammen med mangel på mulighet for å ta ut gode rapporter, førte til forvirring omkring hva studentene ønsket av emner og dermed merarbeid for ansatte på fakultetene og instituttene som måtte kontakte mange av studentene direkte. Vi fikk bl.a. følgende tilbakemelding fra HF-fakultetet: "Studentenes emneønsker bør komme mye bedre frem. Det beste hadde vært om de måtte legge til ønskene fra en

(obligatorisk) nedtrekksmeny."

## Ønskede forbedringer

**Det ønskes fortgang i løsningen for Emnevalg/emneavklaring («Learning agreement»)**

Emner må inn i utdanningsplanen på en mer automatisk og mindre manuell måte enn i dag.

Vi savner løsning for dette!

**Rapport over søkere med avtale/avtaleeier er fortsatt savnet**

Vi har meldt inn behovet tidligere. Det ønskes en opptaksrapport, feks 101.001, som viser avtaleinformasjon. Dvs informasjon om intern eier av avtalen samt ekstern(e) partner(e) pr søker.

**Det ønskes mulighet for å se hvem som har nominert**

Vi finner ingen logg over dette i FS i dag, men ønsker å kunne se hvem som har nominert en student, da det kan være flere mulige, både interne og eksterne. Når vi har spørsmål til en nominasjon er det fint å vite hvem man skal kontakte.

**Det ønskes at Nominasjonsweb ikke forhåndsvelger 1.1 som fødselsdato og heller ikke kjønn**.

Dette fører til mange feilregistreringer og er omstendelig å rette opp. Brukere bør tvinges til å gjøre et valg for disse feltene.

**Studenter bør få tilgang til å se dokumenter deres institusjon har lastet opp**

Vi har kommet til at det ikke vil være personvernhensyn man trenger ta hensyn til her. For at studentene skal slippe å lure på hva partner har gjort, bør dette være tilgjengelig for lesing (ikke sletting).

**Det ønskes at studentopprettingsrutinen (159.001) setter opphøringsdato for studierett automatisk**

Dato for opphøring av studierett kan fylles innved kjøring av rutinen, men ettersom studentene har forskjellig periode for utveksling passer det ikke å fylle inn bare én dato her. Kan rutinen beregne opphøringsdato for studierett via søknadens periode for utveksling?

**Nominasjonseposten til studenter går med ekstern avsenderadresse, vi ønsker den skal gå fra oss**
Både de nominerte studentene og de som nominerer reagerer på at mailen ikke er sendt fra UiO. I tillegg går det lettere i spam-filter da e-posten jo sendes med en annen adresse enn serveren den sendes fra. Også UiA ønsker denne endringen.